סרגיוס הראשון

סרגיוס הראשון (בלטינית: Sergius I; 650 בערך – 8 בספטמבר 701) היה האפיפיור מ-15 בדצמבר 687 ועד מותו בשנת 701. תקופת כהונתו התאפיינה במתיחות רבה מול יוסטיניאנוס השני, קיסר האימפריה הביזנטית. מתיחות זו הייתה כה גדולה, עד אשר הקיסר הורה לחטוף את האפיפיור לקונסטנטינופול - דבר אשר נמנע בשל התנגדות מיליציות איטלקיות. מוגדר כקדוש בכנסייה הקתולית.

סרגיוס נולד בשנת 650 למשפחה אשר היגרה מאנטיוכיה שבסוריה והתיישבה בפלרמו שבסיציליה, שם סרגיוס נולד. סרגיוס היגר לרומא בזמן כהונתו של אדאודטוס השני.

ב-21 בספטמבר 687 נפטר האפיפיור קונון לאחר מחלה ממושכת וכהונה בת פחות משנה. לאחר בחירות מסוכסכות, סרגיוס נבחר לכהן כאפיפיור. בזמן כהונתו, פעל סרגיוס לפיתוח ויה דל קורסו. 

הוא מת ב-8 בספטמבר 701 והוחלף על ידי יוחנן השישי.

קישורים חיצוניים

 

סורים
אפיפיורים בימי הביניים
אפיפיורים במאה ה-7
אפיפיורים במאה ה-8
ילידי 650
נפטרים ב-701